เป๊ป หนุนบาร์ซาซิวแชมป์ ชปล. ปีนี้
สำนักข่าวต่างประเทศรายงานวันที่ 13 พ.ค. ว่า เป๊ป กวาร์ดิโอลา เทรนเนอร์ยอดฝีมือของ เสือใต้ บาเยิร์น มิวนิก สโมสรยักษ์ใหญ่แห่งศึกบุนเดสลีกา เยอรมัน ยืนยัน  ต้องการที่จะเห็น เจ้าบุญทุ่ม บาร์เซโลนา สโมสรแกร่งแห่งศึก ลา ลีกา สเปน คว้าแชมป์ยูฟ่า แชมเปียนส์ลีก ในฤดูกาลนี้ หลังบาร์ซาเอาชนะเสือใต้ในรอบรองชนะเลิศไปด้วยสกอร์รวม 2 นัด 5-3,เกมแชมเปียนส์ ลีก รอบรองชนะเลิศนัด 2 เมื่อคืนที่ผ่านมา บาร์เซโลนา บุกมาพ่าย บาเยิร์น มิวนิก 2-3 แต่สกอร์รวม 2 นัด บาร์เซโลนา ผ่านเข้ารอบชิงชนะเลิศด้วยสกอร์รวม 5-3 โดย เป๊ป ที่เคยพาเจ้าบุญทุ่มคว้าแชมป์ ยูฟ่า แชมเปียนส์ ลีก ในฐานะผู้จัดการทีมถึงสองครั้ง ได้ออกมาเชียร์ให้ทีมเก่าของเขาผงาดคว้าแชมป์ถ้วยใบใหญ่ของยุโรปเป็นสมัยที่ 5 ในซีซั่นนี้,ผมขอชื่นชมบาร์เซโลนามากๆ ผมหวังว่าเกมรอบชิงชนะเลิศที่เบอร์ลิน พวกเขาจะสามารถคว้าแชมป์ยูฟ่า แชมเปียนส์ เป็นสมัยที่ 5 ของพวกเขาได้สำเร็จ เป๊ป กล่าว,ทั้งนี้ บาร์เซโลนา ผ่านเข้ารอบชิงชนะเลิศไปรอพบผู้ชนะระหว่าง เรอัล มาดริด กับ ยูเวนตุส โดยรอบชิงชนะเลิศจะมีขึ้นที่สนามโอลิมปิก สเตเดียม กรุงเบอร์ลิน ประเทศเยอรมนี ในวันที่ 6 มิ.ย. นี้
เป๊ป กวาร์ดิโอลา เทรนเนอร์ทีมบาเยิร์น มิวนิก ยืนยัน ต้องการที่จะเห็นทีมบาร์เซโลนา คว้าแชมป์ยูฟ่า แชมเปียนส์ลีก ในฤดูกาลนี้ หลังบาร์ซาเอาชนะเสือใต้ในรอบรองชนะเลิศไปด้วยสกอร์รวม 2 นัด 5-3
ยูฟ่า แชมเปียนส์ลีก,บาเยิร์น มิวนิก,บาร์เซโลนา,เป๊ป กวาร์ดิโอลา,ข่าวกีฬา,ข่าว,ไทยรัฐออนไลน์